Breiks 2024. gada vasaras olimpiskajās spēlēs
Breiks 2024. gada vasaras olimpiskajās spēlēs Parīzē norisinājās no 2024. gada 9. augusta līdz 10. augustam Konkordijas laukumā. Tika sadalīti divi medaļu komplekti. Breika dejas vasaras olimpisko spēļu programmā bija iekļautas pirmo reizi vēsturē. Pēc veiksmīgās debijas 2018. gada vasaras jaunatnes olimpiskajās spēlēs Buenosairesā breiks tika apstiprināts kā viens no četriem papildu sporta veidiem Parīzes olimpisko spēļu programmā kopā ar kāpšanas sportu, skeitbordingu un sērfošanu, kas jau bija iekļauti Tokijas spēļu programmā.